*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*210. számú előterjesztés*

Bátaszék Város Önkormányzat Képviselő-testületének 2018. augusztus 29.-én

16,00 órakor megtartandó ülésére

*Vis maior pályázat benyújtása külterületi út karbantartására*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2018.08.28. |

***Tisztelt Képviselő-testület!***

A vis maior támogatás felhasználásának részletes szabályairól szóló 9/2011. (II. 15.) Korm. rendelet alapján támogatás igényelhető az egyes természeti károkból adódó, indokolt és szükséges védekezéssel összefüggő kiadások részbeni vagy teljes megtérítésére, a helyi önkormányzat tulajdonában lévő épületben, építményben, partfalban vagy a helyi önkormányzat vagyonkezelésében és az állam tulajdonában lévő, kötelező feladatellátást szolgáló épületben a vis maior események okozta károk helyreállításának és a katasztrófavédelmi szúnyoggyérítéssel összefüggő kiadások részbeni támogatására.

Az igényelhető és megítélhető támogatás maximális mértéke a védekezési költségek, a katasztrófavédelmi szúnyoggyérítés és

a) utak, hidak, komp- és révátkelőhelyek károsodása,

b) pince- vagy partfalomlás, földcsuszamlás,

c) oktatási, kulturális, szociális vagy egészségügyi intézmények épület károsodása,

d) igazgatási, valamint egyéb kötelező feladatok ellátását szolgáló intézmények épületeinek károsodása,

e) ár- és belvízvédelmi vízilétesítmények,

f) közmű és műtárgyai károsodása

esetében felmerülő helyreállítási költségek támogatására vonatkozó vis maior pályázat esetén az elismert költségek 70%-a.

Az Önkormányzat ennél magasabb támogatást nem igényelhet, mivel a kedvezményezett települések besorolásáról és a besorolás feltételrendszeréről szóló kormányrendelet (105/2015. (IV. 23.) Korm. rendelet) mellékletében nem szerepel a település.

2018.07.22. napon történt nagy mennyiségben (50mm) és intenzitásban lehullott és lefolyó csapadékvíz az önkormányzat tulajdonában lévő közutak – 0854 hrsz., Molyhos Tölgy út (0592/2 hrsz.) – burkolatát több helyen megbontotta.

Több helyen hiányzik az aszfalt kopóréteg, a szórt útalap, a padka gödrök mélysége az 50 cm-et is eléri.

A Korm. rendeletben meghatározott módon az ebr42 rendszerben elektronikusan rögzítettük a pályázati adatlapon az adatokat. A helyreállítási munka bruttó becsült költsége 20.000.000,-Ft.

A Korm. rendelet 4. § (3) c) pontja szerint a pályázat kötelező melléklete a képviselő-testület határozata arról, hogy

*ca)* a káreseményhez kapcsolódóan milyen biztosítással rendelkezik,

*cb)* más, a tulajdonában lévő épületben ezt a feladatát nem tudja ellátni,

*cc)* a károsodott épület milyen kötelező önkormányzati feladat ellátását szolgálja,

*cd)* vállalja a károsodott, kötelező feladatot ellátó épületre az 5. § (11) bekezdése szerinti értékkövető biztosítás megkötését,

*ce)* vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,

*cf)* saját erejéből – részben vagy egészben – a vis maior esemény okozta helyzetet nem tudja megoldani.

Másik önkormányzati út károsodásával kapcsolatban állásfoglalást kértünk a biztosítótól:

„Maga az út nem biztosított vagyontárgy, a telephelyi részletező nem tartalmazza, biztosítási összeget nem határoztak meg rá, így az út kára biztosítási fedezet hiányában nem téríthető.”

A fentiek figyelembe vételével javasoljuk a támogatási kérelem teljes körű benyújtását és a helyreállításhoz szükséges (30%) 6.000.000,-Ft fedezet biztosítását.

Az előterjesztés készítésekor a műszaki szakértő által készített nyilatkozat még nem áll rendelkezésre, mely pontosan tartalmazza a helyreállítás költségét.

Az illetékes megyei kormányhivatal az előzetes helyszíni vizsgálatot lefolytatta. Jegyzőkönyvben rögzítette, hogy a bejelentett esemény vis maiornak tekinthető.

Kérjük a határozati javaslatok támogatását.

***1.sz. H a t á r o z a t i j a v a s l a t :***

**0854 hrsz. és 0592/2 hrsz területen vis maior támogatás benyújtására**

Bátaszék Város Önkormányzatának Képviselő-testülete;

A Bátaszék Város Önkormányzat Képviselő-testülete ülésén úgy határoz, hogy a **vis maior támogatás címen** pályázatot nyújt be a Belügyminisztériumhoz.

A káresemény megnevezése: Bátaszék külterületi útján a közlekedésbiztonságot veszélyeztető burkolat és padka károk,

helye Bátaszék 0854 hrsz. és 0592/2 hrsz *(pontos cím és helyrajzi szám(ok)).*

**A káresemény forrásösszetétele:**

|  |  |  |
| --- | --- | --- |
| **Megnevezés** | **2018. év** | **%** |
| Saját forrás (biztosítási összeg nélkül) | 6.000.000 Ft | **30** |
| Biztosító kártérítése | -Ft | **-** |
| Egyéb forrás  | -Ft | **-** |
| **Vis maior támogatási igény** | **14 000 000 Ft** | **70** |
| Források összesen | 20.000.000 Ft | **100** |

A károk helyreállításának (költségvetés alapján) tervezett összköltsége 20.000.000 Ft, melynek fedezetét az önkormányzat nem tudja / részben tudja (megfelelő rész aláhúzandó) biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi.

* A károsodott épület(ek) az önkormányzat alábbi kötelező feladatának ellátását szolgálja(ák).

\_\_\_\_\_\_\_\_\_\_-\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_-\_\_\_\_\_\_\_\_\_ kötelező feladat

* A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik\* (a megfelelő rész aláhúzandó)

|  |  |
| --- | --- |
| Biztosító Társaság megnevezése | - |
| Biztosítási szerződés száma | - |

* Az adott káreseményre biztosítási összeget: igényelt / nem igényelt (a megfelelő rész aláhúzandó.

\*A képviselő testület tanács határoz arról, hogy a károsodott ingatlanra értékkövető határozatlan időtartamú biztosítást köt, és vállalja annak 4 éven keresztüli fenntartását, valamint a támogatás elszámolásának benyújtásakor igazolja a biztosítási szerződés megkötését a Magyar Államkincstár területileg illetékes Igazgatósága felé.

* Vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.
* Az önkormányzat más - a tulajdonában lévő - vagyontárggyal a feladatát el tudja látni / nem tudja ellátni (a megfelelő rész aláhúzandó).
* A testület a saját forrás összegét a 2018. évi költségvetéséről szóló 3/2018.(II. 28.) önkormányzati rendeletében biztosítja.

A testület felhatalmazza a polgármestert a pályázat benyújtására.

*Határidő:* azonnal

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**0854 hrsz. és 0592/2 hrsz területen vis maior támogatás benyújtásához önerő biztosítására**

Bátaszék Város Önkormányzatának Képviselő-testülete;

1. a vis maior események okozta károk helyreállítására támogatási kérelem benyújtásához 6.000.000.- Ft önerőt biztosít a 2018. évi költségvetésének általános tartalék kerete terhére,
2. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2018. szeptember 4.

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár